Ehdotus: neuvoston päätös Euroopan yhteisöjen ja niiden jäsenvaltioiden sekä Venäjän federaation kumppanuus- ja yhteistyösopimuksella perustetussa yhteistyöneuvostossa vahvistettavasta yhteisön kannasta, joka koskee korkean tason ryhmän perustamista kehittämään yhteisen Euroopan talousalueen käsitettä /* KOM/2001/0673 lopull. */





Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Venäjän federaation kumppanuus- ja yhteistyösopimuksella perustetussa yhteistyöneuvostossa vahvistettavasta yhteisön kannasta, joka koskee korkean tason ryhmän perustamista kehittämään yhteisen Euroopan talousalueen käsitettä (komission esittämä) PERUSTELUT 1. EU:n ja Venäjän kumppanuus- ja yhteistyösopimuksen 93 artiklassa määrätään, että sopimuksen 90 artiklalla perustettu yhteistyöneuvosto voi päättää perustaa erityisen komitean tai toimielimen avustamaan sitä tehtäviensä hoitamisessa. 2. Liitteenä olevassa ehdotuksessa neuvoston päätökseksi yhteistyöneuvostossa vahvistettavasta yhteisön kannasta säädetään, että yhteistyöneuvosto perustaa yhteisen korkean tason ryhmän kehittämään yhteisen Euroopan talousalueen käsitettä. Yhteisön puolelta ryhmän puheenjohtajana pitäisi toimia komission edustaja. Komissio aikoo kutsua puheenjohtajavaltion edustajan ryhmän jäseneksi. Ryhmän tehtävänä on kehittää malli Venäjän ja EU:n taloussuhteiden tiivistämiselle. Korkean tason ryhmä tarkastelee laajemman taloudellisen yhdentymisen ja lainsäädännön lähentämisen tarjoamia mahdollisuuksia sekä arvioi eri vaihtoehtoja jatkossa työstettäviksi. Se myös määrittelee keinot ja mekanismit yhteisten tavoitteiden saavuttamiseksi ja arvioi täytäntöönpanon aikataulua. Ryhmän työ ei korvaa kumppanuus- ja yhteistyösopimuksella perustettujen yhteistyöelinten työtä eikä ole päällekkäinen sen kanssa. Tarvittaessa olemassa olevat sopimuksella perustetut elimet tukevat ryhmän työtä teknisesti. Molempien osapuolten asiantuntijoita voidaan tarpeen mukaan kutsua osallistumaan ryhmän työhön. Ryhmä ottaa täysimääräisesti huomioon velvoitteet, joita osapuolille aiheutuu Maailman kauppajärjestöön kuulumisesta nyt tai myöhemmin. 3. Korkean tason ryhmän keskustelujen tuloksista tiedotetaan muille sopimuksella perustetuille elimille (myös huippukokouksille). Toimeksiantoa ja sen täytäntöönpanoa tarkistetaan EU:n ja Venäjän huippukokouksessa viimeistään lokakuussa 2003. 4. Liitteenä on ehdotus neuvoston päätökseksi yhteistyöneuvostossa vahvistettavasta yhteisön kannasta edellä mainitun kumppanuus- ja yhteistyösopimuksen tekemisestä 30. lokakuuta 1997 tehdyn neuvoston ja komission päätöksen 2 artiklan 1 kohdan mukaisesti. Neuvostoa pyydetään hyväksymään ehdotus. Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Venäjän federaation kumppanuus- ja yhteistyösopimuksella perustetussa yhteistyöneuvostossa vahvistettavasta yhteisön kannasta, joka koskee korkean tason ryhmän perustamista kehittämään yhteisen Euroopan talousalueen käsitettä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen ja niiden jäsenvaltioiden sekä Venäjän federaation kumppanuus- ja yhteistyösopimuksen tekemisestä 30 päivänä lokakuuta 1997 tehdyn neuvoston ja komission päätöksen [1] 2 artiklan 1 kohdan, [1] EYVL L 327, 28.11.1997, s.1. ottaa huomioon komission ehdotuksen [2], [2] EYVL C ... sekä katsoo seuraavaa: (1) Lokakuun 3 päivänä 2001 järjestetyssä EU:n ja Venäjän huippukokouksessa osapuolet sopivat perustavansa korkean tason ryhmän kehittämään yhteisen Euroopan talousalueen käsitettä. (2) Kumppanuus- ja yhteistyösopimuksen 93 artiklassa määrätään, että yhteistyöneuvosto voi päättää perustaa erityisen komitean tai toimielimen avustamaan sitä tehtäviensä hoitamisessa, ON PÄÄTTÄNYT SEURAAVAA: Ainoa artikla 1. Euroopan yhteisöjen ja niiden jäsenvaltioiden sekä Venäjän federaation kumppanuus- ja yhteistyösopimuksen 90 artiklalla perustetussa yhteistyöneuvostossa vahvistettava yhteisön kanta, joka koskee korkean tason ryhmän perustamista kehittämään yhteisen Euroopan talousalueen käsitettä, on tämän päätöksen liitteenä olevan tekstin mukainen. 2. Yhteisön puolelta korkean tason ryhmän puheenjohtajana toimii komission edustaja. Tehty Brysselissä [...]. Neuvoston puolesta Puheenjohtaja LIITE YHTEISTYÖNEUVOSTO, joka ottaa huomioon Euroopan yhteisöjen ja niiden jäsenvaltioiden sekä Venäjän federaation kumppanuus- ja yhteistyösopimuksen sekä erityisesti sen 93 artiklan, sekä katsoo seuraavaa: (1) Lokakuun 3 päivänä 2001 järjestetyssä EU:n ja Venäjän huippukokouksessa osapuolet sopivat perustavansa korkean tason ryhmän kehittämään yhteisen Euroopan talousalueen käsitettä. (2) Yhteistyöneuvoston pitäisi perustaa tämä korkean tason ryhmä, ON PÄÄTTÄNYT SEURAAVAA: Ainoa artikla Perustetaan täten korkean tason ryhmä kehittämään yhteisen Euroopan talousalueen käsitettä. Korkean tason ryhmän toimeksianto on liitteenä. Tehty [kirjallista menettelyä noudattaen] Yhteistyöneuvoston puolesta Puheenjohtaja Sihteerit: Venäjän federaation puolesta Euroopan yhteisön puolesta LIITE EU:n ja Venäjän korkean tason ryhmä, jonka tehtävänä on kehittää yhteisen Euroopan talousalueen käsitettä 1. Korkean tason ryhmä kokoontuu periaatteessa kahdesti vuodessa. 2. Venäjän federaation ja Euroopan unionin edustajat toimivat yhdessä ryhmän puheenjohtajina. 3. Korkean tason ryhmän tehtävänä on kehittää malli Venäjän ja EU:n taloussuhteiden tiivistämiselle perimmäisen tavoitteen ollessa EU:n ja Venäjän lähentäminen. Ryhmä tarkastelee laajemman taloudellisen yhdentymisen ja lainsäädännön lähentämisen tarjoamia mahdollisuuksia sekä arvioi eri vaihtoehtoja jatkossa työstettäviksi. Se myös määrittelee keinot ja mekanismit yhteisten tavoitteiden saavuttamiseksi ja arvioi täytäntöönpanon aikataulua. Ryhmän työ ei korvaa kumppanuus- ja yhteistyösopimuksella perustettujen yhteistyöelinten työtä eikä ole päällekkäinen sen kanssa. Tarvittaessa olemassa olevat sopimuselimet tukevat korkean tason ryhmän työtä teknisesti. Molempien osapuolten asiantuntijoita voidaan tarpeen mukaan kutsua osallistumaan ryhmän työhön. Ryhmä ottaa täysimääräisesti huomioon velvoitteet, joita osapuolille aiheutuu Maailman kauppajärjestöön kuulumisesta nyt tai myöhemmin. 4. Korkean tason ryhmä määrittelee välttämättömät perusedellytykset yhteisen Euroopan talousalueen luomiseksi. 5. Korkean tason ryhmän keskustelujen tuloksista tiedotetaan muille sopimuselimille, myös huippukokouksille. Toimeksiantoa ja sen täytäntöönpanoa tarkistetaan EU:n ja Venäjän huippukokouksessa viimeistään lokakuussa 2003.